钦定古今图书集成/方舆汇编/职方典/第1493卷 > 顺宁府公署考 通志
## 钦定古今图书集成/方舆汇编/职方典/第1493卷 > 顺宁府公署考 通志

本府

顺宁府治　旧在麻陋缺村，明永乐十六年建。万历二十六年，巡抚陈用宾迁建于城内凤山下。按《府志》：在城西建东向大门一座，仪门一座，大堂五间，堂下两庑吏书房各八间，川堂三间，大楼五间，花厅三间，知府王缙建，额曰：“背山堂。” 书房三间，知府米璁建，额曰：“品竹居。” 花亭一座，知府董永艾修建，题额曰：“问梅亭。” 有石镌“问梅。”

《亭记》：厨室一间，小房五间，马房正侧五间，其主楼倾圯，知府董永艾重修后山草亭三间，知府李文渊建，颜其额曰：“乾坤一草亭。”

督捕府署　在府南门内，年久倾圮，今改为“广文署。” 知府米璁以旧行台为参将借居，置金七十，买李姓之宅，在府城北隅，改修之。大门三间，左右客房三间，仪门三间，大堂三间，后堂卷蓬三间，大楼三间，两厢各五间。

经历司　在府治内

司狱司　在府治内，今废。

公馆　今废

顺宁城守营署　，明设顺蒙守备，驻云州蒙化。顺郡，原无营署，迨《全滇》初定，改设顺云参府，借居旧行台。后改守备，移兵景东行署，圯废。今守备移居于旧时千总署中。其营房系知府刘芳声捐修。瓦房二百五十间，草房一百五十一间。在城东南隅民屋，西南隅兵民分处，法最善也。右甸行署　久废。

腊邑行署　久废

积贮仓　、常平仓　俱在府二门之左。

大有仓　在“育贤馆后。”

演武场　在旧城南。按古者，冬而讲武，武场不可不设。然前演武厅卑陋倾圮不足观。城守营守备宋清捐资新建，额曰“观德堂。” 日往简阅，赏罚并行，纪律森严，兵民胥便焉。

养济院　圮废

漏泽园　一在东山寺前，一在土主庙后，一在城隍庙后。

外州

云：“州治　在城内西门，即旧参将府，明万历二十六年改设。” 按《州志》，“署中为正堂三间，左右两角门。堂前为甬道，为戒石亭，前为仪门。门外左为土地祠，下为寅宾馆，前为大门。门外为屏墙，左右有旗竿，有鼓吹房二事依古制，为弹压边彝之所设也。堂右西南隅为狱，堂之后为川堂，后为内衙。知州蒋捐俸新建。后楼” 三间，颜曰“迎煦楼。” 后建一亭，题曰《醉滁州署》。其墙垣因

皇清康熙四十四年，接连雨水，倾坏大半，知州蒋捐。

俸修筑

吏目廨　在州左，因州同奉裁，今为吏目衙，前后倾颓不堪，吏目杨重修。

旧制，巡检司　有八：一在牛街，一在锡沿寨，一在董瓮寨，一在赤壁岭，一在蟒水寨，一在锡腊寨，一在猛麻驿，一在府前。今俱废。

分防衙舍　在北门内

行台公署　在南门内。今废。

猛郎公馆　，中为堂，前为大门，后为内衙。太平哨公馆　，中为堂，前为大门，后为衙。仓二所　，在土地祠左右。州自开设以来，时驻兵五百名，凡兵丁月粮及官俸粮额，在税银内支给，故设仓四处：一在堂左，其三在大州内土地祠左右。今兵止存驻一百名，支粮无几，馀粮俱拨运别镇，且以岁久年远，倒塌过半，止存堂左一所，《土地祠》右一所。